Jala mas

Jala mas () ialah kuih tradisional asal Portugis yang dihasilkan menggunakan kuning telur untuk diolah menjadi lembaran tipis dan direbus dalam sirap gula. Ia boleh ditemukan dalam banyak pembasuh mulut Thai, di mana hidangan unik ini telah dibawa masuk ke Thailand pada abad ke-17. Ia unsur tradisi dalam masakan Portugis dan Brazil, dalam kedua-dua pembasuh mulut dan sebagai hidangan sampingan (hanya di Brazil).TudoGostoso, "Doces à base de ovos". Dicapai pada April 27, 2023.

Nama
Nama "jala mas" kemungkinan diambil daripada warnanya yang kuning keemasan dan bentuknya seperti jala. Secara tradisi, warna kuning keemasan dikhaskan bagi golongan raja-raja. Ia dikenali sebagai fios de ovos ("benang telur") dalam bahasa Portugis dan angel hair ("rambut bidadari") dalam bahasa Inggeris. Hidangan ini dipanggil letria di Goa, tidak sama dengan pembasuh mulut ala-ala laksa yang dibuat di Portugal.

Sajian ini turut dikenali di Sepanyol sebagai huevo hilado ("telur putar"), di Jepun sebagai keiran somen (鶏卵素麺, "mi telur ayam"),Kyoto Foodie, Wagashi: Angel Hair Keiran Somen (Fios de Ovos). Dicapai pada Julai 7, 2009. di Kemboja sebagai vawee, di Thailand sebagai foi thong (ฝอยทอง; "lembar emas"),Bangkok Post Educational Services, "Three tempting Thai delicacies".  Dicapai pada Oktober 29, 2011. dan di wilayah Malabar Utara di Kerala, India sebagai muttamala (മുട്ടമാല; "renda telur").Muttamala Recipe, "" Dicapai pada September 12, 2017

Huraian

Jala mas disediakan dengan menggunakan kuning telur yang diurai ke dalam air gula yang menggelegak. Selepas beberapa lama apabila masak, adunan itu diangkat dan kemudian ditompokkan pada bahagian kecil atau juga boleh diletak begitu sahaja di dalam bekas.

Jala mas mempunyai bentuk yang berjurai seperti mi halus. Ia biasanya disediakan untuk perayaan istimewa seperti peminangan, perkahwinan dan sebagainya. Ini disebabkan cara membuatnya yang rumit dan hanya menggunakan kuning telur menyebabkan kos yang tinggi. Pada kebiasaannya telur itik digunakan kerana ia mempunyai saiz kuning telur yang lebih besar. Selain itu, ia biasanya dihasilkan bersama kuih tahi itik untuk memanfaatkan putih telur yang berbaki.

Sejarah
Seperti manisan Portugis lain yang berasaskan telur, jala mas dipercayai telah dicipta oleh biarawati Portugis sekitar abad ke-14 atau ke-15. Dobi merupakan layanan biasa yang dilakukan oleh biara dan konven, dan penggunaan putih telur untuk "menganji" pakaian menciptakan lebihan besar kuning telur.<ref>Marina Alves (2008), Dos deuses. Online article, Jornal da Pampulha, Belo Horizonte, Dicapai pada Julai 5, 2009.</ref> Resipinya telah dibawa ke Jepun, Thailand dan sebahagian India oleh pengembara Portugis antara abad ke-16 dan ke-18.

Dalam masakan Brazil, jala mas digunakan untuk membuat "kek Marta Rocha" (yang dinamakan sempena Miss Brazil 1954, Martha Rocha), sejenis kek lapis yang dibuat dengan lapisan kek span dan vanila berselang-seli, berintikan krim putar, jala mas, dan kadangkala inti-inti lain seperti ceri maraskino dan kekeras. Ia digunakan dengan cara yang serupa sebagai hiasan untuk torta de nozes, sejenis kek lapis yang dibuat menggunakan kek span badam dengan doce de ovos (kastard telur), lalu disudahi dengan inti meringue dan jala mas.

Jala mas dipanggil foi thong di Thailand. Nama pembasuh mulut ini datang daripada pemerhatian bahawa ia mempunyai jalur panjang yang halus dan bersinar bak sutera. Jala mas diperkenalkan dari Portugal ke Thailand oleh Maria Guyomar de Pinha, peranakan Portugis dan Jepun yang lahir dan dibesarkan di Thailand. Ia dianggap sebagai pembasuh mulut yang molek. Kata thong (emas) mempunyai konotasi yang baik bagi orang Thai. Jalur panjangnya dilihat melambangkan hidup yang panjang dan kasih yang tak kunjung padam.. Dicapai pada September 14, 2016. Ia kadangkala dianggap sebagai "ratu pembasuh mulut Thai".Thai Desserts,  "Thai Food and Culture" . Dicapai pada September 14, 2016.Keiran somen pula nama bagi jala mas di Jepun. Pembasuh mulut ini satu daripada nanbangashi'', iaitu pembasuh mulut yang diperkenalkan dari Portugal semasa perdagangan Nanban.

Di Malaysia, jala mas lebih popular di sebelah Pantai Timur, terutama di Kelantan dan Terengganu. Dikatakan pada masa dahulu, kuih ini dikhaskan sebagai hidangan raja dan kaum bangsawan. Oleh kerana kos pembuatan yang tinggi, ia tidak banyak dijual dan biasanya ditempah bagi acara istimewa termasuk sebagai hidangan pengantin. Jala mas turut digunakan sebagai bahan dalam hidangan puding raja.

Galeri

Lihat juga
 Buah tanjung
 Mas sejemput
 Pauh dilayang

Rujukan

Jala Mas 

Pautan luar
 Resepi Jala emas (urat emas) 
 Beratur panjang demi 'Jala Mas'

Jala mas